text: Mesures zones d'aparcament — Comú d'Encamp | Principat d'Andorra Comuencamp
  Esteu aquí: Inici / Notícies / Mesures zones d'aparcament
  Mesures zones d'aparcament
  ACTUALITZACIÓ: A les mesures ja preses s'hi suma a partir del dia 24 de març, l'ampliació de mitja hora a una hora de gratuïtat del servei, dels aparcaments comunals d'Encamp, tal i com ja tenien els aparcaments de la Plaça Sant Miquel i el de Prat de l'Areny.
  Mesures Aparcament Comú d'Encamp
  El Comú d'Encamp ha pres les següents mesures pel que fa a les zones d'aparcament de la parròquia mentre duri la situació d'emergència sanitària:
  1. Exempció de pagament de tota la zona blava i verda de tota la parròquia.
  2. Es posen en funcionament els dos nous aparcaments: Prat del Baró Nou, al costat de l'antic telecabina i Torrent Estret a la zona d'Hort de Godí, sense barreres i completament oberts. A la resta d'aparcaments no es poden obrir les barreres perquè tenen abonats i per tant, s'ha de garantir les places per aquests vehicles.
  3. Es realitza el canvi a 24 hores dels abonaments de 12hores nocturns. No cal realitzar cap tràmit perquè es farà automàticament.
  Així mateix es recorda que tots els aparcaments d'Encamp disposen de mitja hora de gratuïtat, i d'una hora en el cas de l'aparcament de la plaça Sant Miquel i del Prat de l'Areny.
  Les actuals mesures eviten que la gent s'hagi de desplaçar per moure els seus vehicles, i alhora garanteixen que en el cas d'acudir a serveis d'alimentació, farmàcia, mèdics,... indispensables que hi hagin disponibles zones d'aparcament.
  En funció del desenvolupament de la situació d'emergència i si es prenen noves mesures, s'anirà actualitzant la informació.
  Per a més informació, podeu contactar amb el Servei d'Aparcaments del Comú trucant al +376 873 200
  A partir del dia 24 de març, tots els aparcaments comunals d'Encamp ampliaran de mitja hora a una hora la gratuïtat del servei, tal i com ja tenien els aparcaments de la Plaça Sant Miquel i el de Prat de l'Areny.